  Наталья Тетерина Удмуртие зоро но кот сӥзьыл вуэ. Со сярысь «ВКонтакте»  Удмурт гидрометцентрлэн пресс-секретарез Алла Шумихина ивортэ. Туж уг поты со сярысь гожтэм, но со озьы – куазь шӧдскымон воштӥське. Тӧло но кот сӥзьыл пала Алла Шумихина, Удмурт гидрометцентрлэн пресс-секретарезСиноптиклэн кылъёсызъя, быдэс арня Удмуртия циклонлэн периферийной люкетэз улсын луоз. Соин валче элькунын кужмо тӧлъёс пельтозы, зороз. Зор-кот нуналлы быдэ усёз шуыса чаклало. Улосвыллэн шундыпуксён ёросъёсаз зорыны туннэ, 24-тӥ куарусёнэ, ӝыт кутскоз ни. Вирнуналозь нуназе интыен вакчияк зоръёс ортчозы. 26-тӥ куарусёнэ потон уйысен котькытын зорыны кутскоз. Пумен элькунын кезьытскоз. Пуксёнэ нуназе +14…+19 градусозь шуныт луоз на, вирнуналэ +9…+14 градус возиськоз. 27-тӥ но 28-тӥ куарусёнэ уйин +1…+6 градусозь луоз шуыса чаклало, интыен -1 градусозь кынтылоз, нуназе +7…+12 градус луоз. Тегъёс: Удмуртия куазь инкуазь сӥзьыл  